Cefalù

Cefalù a l'é na comun-a dla region Sicilia, an provincia ëd Palerm, con sirca 13.774 abitant. A së stend su na surfassa ëd 65 kilòmetr quadrà, con na densità ëd popolassion ëd 212 abitant për chilòmeter quadrà. A confin-a con Castelbuono, Gratteri, Isnello, Lascari, Pollina.

 Ël nòm 
Ël nòm ëd Cefalù a-j ven dal profil ëd la ròca ch'a caraterisa soa fisonomìa.

 Stòria 
Ël teritòri a arvela la presensa ëd l'òm a parte da la preistòria, ant ij cròt ch'as duverto an sij fianch ëd la montagna.

Ant ël 396 aGC, Imilcon, general cartaginèis, a l'ha strenzù n'acòrd d'aliansa con j'abitant dël teritòri.
Pì tard, Cefalù a l'é stàit ocupà da Dionis, tiran ëd Siracusa.
Dël 307 aGC, séghit a 'n tratà d'aliansa fàit con Cartàgin, a l'é stàit pijà da Agatòcle.
Dël 254 aGC a l'é stàit conquistà dai roman.

Dl'858 Cefalù a l'ha arzistù për bomben ëd temp a j'assàut dij sarasin; la sità a l'é stàita brusà e j'abitant massacrà.
Cefalù a l'é restà sota l'anfluss ëd l'emirà àrabo ëd Palerm.

Conquistà dai norman ant ël sécol ch'a fa XI, sota ël re Rugé II la sità a l'ha avù un longh perìod ëd prosperità e dë splendor artìstich.
Pì tard Cefalù a l'é stàit anfeodà a le potente famije Chiaramont e Vintmija.

Dël 1131 Cefalù a l'é vnùit sede episcopal.

 Leu d'anteresse 
La catedral
Ël Santuari ëd Gibilmanna
Ël musé Mandralisca